Diari Oficial de la Generalitat Valenciana


Sumari del DOGV 6625, del 07-10-2011 (2011/10737)

Aprovació definitiva de la modificació puntual número 17 del Pla General d'Ordenació Urbana.
--------------------------------------------------------------------------------------------

### Dades del document

Número de DOGV
:   6625

Data del DOGV
:   07-10-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/10313


Data del document
:   26-09-2011

Organisme emissor
:   Ajuntament de Picanya

Tipus de document
:   Anunci

Descriptors 

:   * Picanya
    * pla d'urbanisme
    * administració local

Aprovació definitiva de la modificació puntual número 17 del Pla General d'Ordenació Urbana. [2011/10116]
El Ple de l'Ajuntament de Picanya, en sessió ordinària celebrada el dia 28 de juliol de 2011, sota la presidència de l'alcalde Josep Almenar i Navarro, i amb l'assistència de la majoria dels membres de la corporació, va adoptar, entre altres, l'acord següent:
«Primer. Aprovar definitivament la modificació puntual núm. 17 del Pla General d'Ordenació Urbana (PGOU) de Picanya; els articles que es mencionen queden del següent tenor literal:
"Amb la incorporació de la modificació puntual núm. 17 a l'actual PGOU, s'incorporen i/o es renumeren certs articles, i queden de la manera següent:
Actualment la secció sisena. Zona industrial, a partir dels articles 6.31, es desplacen a continuació dels següents que ocupen aquesta numeració, i passa a ser la secció setena, i així successivament, les següents seccions i articles es desplacen correlativament.
Secció sisena. Zona DP-1: parcel·les 8+9, 11 a i 11 b.
Article 6.31. Àmbit
Està constituïda per la zona expressament representada en plans, comprén les parcel·les 8+9, 11 a i 11 b del sector DP1 de Picanya, carrers Poeta Miguel Hernández, Joanot Martorell, Federico García Lorca i Taronja.
Article 6.32. Assignació d'usos
1. Ús dominant: residencial plurifamiliar.
2. Usos permesos:
Es permet qualsevol altre ús, llevat que siga manifestament incompatible amb l'ús dominant residencial assignat a la zona o amb les majors limitacions que puga desprendre's de la normativa vigent de protecció d'incendis o de les ordenances municipals especifiques. En qualsevol cas haurà d'ajustar-se al següent:
a) Mag.1. Magatzems compatibles amb l'habitatge.
Només podrà ubicar-se en plantes inferiors a la baixa i planta baixa amb l'autorització prèvia de la Comissió de Govern. Haurà de comptar amb accessos des de la via pública i nuclis de comunicació vertical independents i diferenciats dels de la resta d'usos (excepte l'Ind.1). Serà incompatible amb peces habitables residencials en planta baixa.
b) Ind.1. Locals industrials compatibles amb habitatge.
Només podrà ubicar-se en planta baixa amb l'autorització prèvia de la Comissió de Govern. Haurà de comptar amb accessos des de la via pública i nuclis de comunicació vertical independents i diferenciats dels de la resta d'usos (excepte el Mag.1). Serà incompatible amb peces habitables residencials en planta baixa.
c) Par.1. Aparcaments d'ús públic privat.
Podran situar-se en qualsevol de les situacions següents:
- En plantes inferiors a la baixa.
- Sota espais lliures privats o públics o si escau sota espais lliures públics.
- En edifici ús exclusiu aparcament.
d) Rcm. Ús residencial comunitari.
S'admet en edifici d'ús exclusiu, i s'entén com a tal aquell en què totes les plantes (baixa i superiors) es destinen a aquest ús (es pot ubicar en planta baixa amb l'autorització prèvia de la Comissió de Govern algun altre ús permés) si s'ubica en un edifici d'ús mixt les plantes destinades a aquest ús se situaran sempre per damunt de les destinades a usos no residencials i per sota de les destinades a habitatges.
e) Ús residencial unifamiliar.
S'admet en edifici d'ús exclusiu amb les mateixes característiques i singularitats especificades per a l'ús residencial comunitari.
f) Rpf. Ús residencial plurifamiliar.
Es tracta de l'ús global dominant per a aquesta zona. S'admet en edifici d'ús exclusiu, amb les mateixes característiques i singularitats especificades per a l'ús residencial comunitari.
Si s'ubica en un edifici d'ús mixt les plantes destinades a aquest a ús se situaran sempre per damunt tant les destinades a usos no residencials com les destinades a ús residencial comunitari.
g) Tco1. Ús comercial compatible amb habitatge.
Només podrà ubicar-se en planta baixa amb l'autorització prèvia de la Comissió de Govern. Si s'ubica en edifici d'ús mixt, els locals comercials hauran de comptar amb accessos des de la via pública i nuclis de comunicació vertical independents i diferenciats de la resta.
h) Tho1. Hotels, hostals i pensions.
S'admet edifici d'ús exclusiu amb l'autorització prèvia de la Comissió de Govern, si s'ubica d'ús mixt les plantes destinades a aquest ús se situaran sempre per damunt de les destinades a la resta d'usos no residencials i per sota de les destinades a ús residencial.
i) Tof. Oficines.
S'admet edifici d'ús exclusiu amb l'autorització prèvia de la Comissió de Govern, si s'ubica d'ús mixt les plantes destinades a aquest ús se situaran sempre per damunt de les destinades a la resta d'usos no residencials i per sota de les destinades a ús residencial.
j) Tre. Activitats recreatives.
S'admet en planta baixa, amb l'autorització prèvia de la Comissió de Govern, sense que puga compaginar-se amb peces habitables residencials en plata baixa. Hauran de comptar amb accés des de la via pública i nuclis de comunicació vertical independents i diferenciats de la resta d'usos.
k) D. Dotacionals.
S'admeten en planta baixa i plantes superiors amb les limitacions establides en paràgraf g). S'admeten així mateix en edifici d'ús exclusiu.
l) Les distintes agregacions dels usos terciaris descrits podran, amb les limitacions establides, situar-se en edifici d'ús exclusiu terciari.
3. Usos prohibits:
Es prohibeixen expressament els usos següents:
a) Terciaris
- Edificis comercials limitats a zones d'ús dominant terciari (Tco3)
- Campaments (Tho2)
- Edificis i locals amb aforament superior a 300 persones (Tre 3 i 4)
b) Industrials i magatzems
- Ind 2, Ind 3, Mag 2 i Mag 3
c) Dotacionals
Edificis, locals, instal·lacions i espais dotacionals destinats a: cementeri (Dce), infraestructures (Din), excepte els serveis centrals de telecomunicacions (Din 5).
d) Aparcaments
Aparcaments expressament vinculats al transport col·lectiu de viatgers i/o mercaderies (Par 2)
Article 6.33. Condicions de parcel·la
1. Les parcel·les per a ser edificables compliran les condicions següents:
a) Superfície mínima: a l'efecte de parcel·lacions, reparcel·lacions i segregacions la superfície de parcel·la haurà de ser igual o superior a 140 m2.
b) Fatxada mínima: la parcel·la edificable ha de comptar amb un front de parcel·la a via pública de 10,00 m.
c) Forma de parcel·la: serà tal que hi puga inscriure's un rectangle de 10 x 14 metres, un dels costats del qual coincidisca amb l'alineació exterior i els seus límits laterals no formen un angle inferior a 80 graus sexagesimals amb l'alineació exterior.
Article 6.34. Condicions de volum i forma dels edificis
1. Paràmetres d'ocupació i emplaçament:
L'ocupació i edificació de la parcel·la s'ajustarà a les alineacions definides en els plans d'ordenació detallada i als nombres d'altures en aquests representats i delimitats per les alineacions interiors i exteriors.
Planta soterrani: es podran realitzar, sota espais privats i sota espais públics o privats, representats en els plans com a ús de vianants, per la qual cosa l'ocupació serà el 100 % de les illes. Es permet la disposició de rampes i escales d'evacuació en sòl de parcel·la lliure no destinat a vial de vianants.
2. Alineacions i rasants: les que fixen els plans d'ordenació detallada i s'adaptarà a la següent secció.Esquema secció
3. Ixents i volades:
Les àrees destinades a volades i terrasses queden delimitades en la documentació gràfica.
4. Patis interiors:
Caldrà ajustar-se al que disposen les normes generals
5. Nombre de plantes:
III + àtic (baixa + II + àtic)
Tolerància d'altures: s'admetrà la construcció d'una planta menys de les representades en els plans, i s'hauran de tractar les mitgeres resultants de l'actuació.
6. Altura de l'edificació:

7. Coberta:
Tipologia: els blocs d'assenyalats en els plans d'ordenació seran preceptivament de coberta plana, amb les condicions que s'assenyalen.
8. Construccions per damunt de l'altura màxima de cornisa:
Per damunt de l'altura de cornisa, es permet la construcció d'àtics reculats, tal com es defineixen en les línies d'envolvent de la documentació gràfica i que consisteix en un reculada des de línia màxima de volada de 2,00 m i d'1 m des de la línia de fatxada posterior.
També es permet la disposició de les caixes d'escala, eventuals nuclis de comunicació vertical necessaris per al manteniment de la coberta, així com els diversos elements de ventilació, telecomunicació, captació solar o qualsevol altre necessari per a la logística i funcionament normal de l'ús residencial corresponent no podran sobrepassar una altura de 4 m sobre l'altura de cornisa, o des de la cara inferior del forjat del sostre de l'última planta, ni una altura d'un pla de 30º iniciat des de la línia de cornisa, en l'alineació de fatxada interior o exterior.
Els dits cassetons s'integraran en la franja destinada a àtics, i no podran sobreeixir d'aquests.
En tot cas, serà obligatori disposar en fatxada els elements constructius necessaris per a emmascarar-los a la vista des de la via pública, com ara gelosies metàl·liques, envidrats, etc., o bé tindran el mateix tractament que la fatxada, i hauran, en ambdós casos, mostrar-se expressament i clarament en els plans de projecte prèviament a l'obtenció de la preceptiva llicència.
Per damunt de l'altura de cornisa, es permetrà, a més de les construccions esmentades en l'apartat anterior, la construcció d'ampits, baranes i rematades ornamentals que no podran sobrepassar en més d'1,40 m l'altura de cornisa,
Igualment, s'inclourà un esquema gràfic de la regulació de les construccions per damunt de l'altura de cornisa.
9. Edificació sota rasant:
Es permet la construcció de soterranis en el 100 % de la superfície de parcel·la. No s'admeten semisoterranis.
10. Reserva d'aparcament:
Serà aplicable la dotació mínima de places d'aparcament d'1,1 places per habitatge o per cada 100 m2.
Article 6.35. Condicions de composició
a) Composició fatxada:
Per a la composició formal de fatxades s'utilitzarà un ritme de buits i panys cecs harmoniosos, i prevaldrà la seua composició sobre el contingut funcional del programa de l'habitatge.
La fatxada haurà de compondre's des de la planta baixa, i no s'admetran tancaments provisionals en plantes baixes.
També serà obligatòria la definició completa de les fatxades pel que fa a la seua composició, als seus materials, als accessos a vestíbuls i a les possibles rampes de garatge i tractament de les plantes baixes.
S'haurà de tendir a la totalitat d'un bloc lineal per a la composició formal de cada edifici i dels materials a emprar, tant de tancament com de fusteria en buits i miradors.
Haurà d'utilitzar-se una composició concorde i amb criteris de racionalitat i austeritat expressiva, i s'evitarà l'excés d'ornamentació.
1. Materials de fatxades:
Totes les fatxades i paraments exteriors de les edificacions que conformen cada illa, els cassetons i qualsevol element de fatxada, tant d'exterior com interior, es realitzaran amb materials ceràmics, petris, naturals o artificials, o elements metàl·lics prefabricats que comporten un especejament compositiu d'aquestes, i quedaran prohibits els arrebossats o tractaments semblants d'aplicació contínua, blocs de formigó o semblant, entaulellats o qualsevol altre material que puga donar lloc a imitacions o falsejaments. Tan sols es permetran revestiments continus en zones limitades integrades en elements compositius de fatxada de major escala.
Per a la fusteria exterior, com per als elements d'enfosquiment, podran utilitzar-se materials resistents, que garantisquen l'estanquitat i acabats en colors sòlids, harmoniosos amb els paraments de les fatxades
2. Elements d'amortiment solar:
La instal·lació de tendals i marquesines, amb la presentació prèvia d'una proposta dibuixada, hauran de quedar integrats en la fatxada de l'edificació sobre la qual s'adossa.
b) Fatxades secundàries:
Sempre que es vegen des de lloc públic, es tractaran igual que la principal.
c) Instal·lacions:
1. Aire condicionat.
En projecte s'haurà de preveure i represenetar un espai de reserva destinat a aparells d'aire condicionat, el qual no pot estar situat en punts visibles de fatxada o coberta que donen a vial públic.
2. Plaques solars per a ACS.
La seua disposició ha d'estar prevista en projecte bàsic i execució en obra nova i rehabilitació, de manera que no supose una ruptura amb els criteris estètics establits.
3. Ventilació forçada banys i cuines.
Els banys i les cuines disposaran de ventilació forçada tipus xunt, o semblant, i es prohibirà expressament la disposició d'aquest tipus de ventilació en la fatxada de l'edificació.
d) Criteris per a l'ordenació de l'àrea de vianants.
En els espais lliures no edificats de les parcel·les i a destinar com a àrea de vianants es permeten vials de circulació interior restringida amb tractament de vianants, enjardinaments i instal·lacions compatibles amb l'ús, amb les condicions següents:
- La disposició dels aparcaments en l'interior de la parcel·la serà sempre compatible amb la creació i gaudi d'espais de vianants generats i tan sols podrà emergir en aquests el mínim espai necessari per les condicions d'accés de les rampes.
- Els espais lliures no ocupats per l'edificació principal hauran de preveure la ubicació de l'arbratge i elements vegetals adequats i compatibles, així com el mobiliari urbà suficient, i s'urbanitzaran amb materials i solucions constructives de qualitat i concordes amb l'entorn
Secció setena. Zona les Palmes: illes M i N.
Article 6.36. Àmbit
Està constituït per la zona expressament representada en plans com a illa M i illa N, de la zona les Palmes.
Article 6.37. Assignació d'usos
1. Ús dominant: residencial plurifamiliar.
2. Usos permesos:
Es permet qualsevol altre ús, llevat que siga manifestament incompatible amb l'ús dominant residencial assignat a la zona o amb les majors limitacions que puga desprendre's de la normativa vigent de protecció d'incendis o de les ordenances municipals especifiques. En qualsevol cas haurà d'ajustar-se al següent:
a) Mag.1. Magatzems compatibles amb l'habitatge.
Només podrà ubicar-se en plantes inferiors a la baixa i planta baixa amb l'autorització prèvia de la Comissió de Govern. Haurà de comptar amb accessos des de la via pública i nuclis de comunicació vertical independents i diferenciats dels de la resta d'usos (excepte l'Ind 1). Serà incompatible amb peces habitables residencials en planta baixa.
b) Ind.1. Locals industrials compatibles amb habitatge.
Només podrà ubicar-se en planta baixa amb l'autorització prèvia de la Comissió de Govern. Haurà de comptar amb accessos des de la via pública i nuclis de comunicació vertical independents i diferenciats dels de la resta d'usos (excepte el Mag 1). Serà incompatible amb peces habitables residencials en planta baixa.
c) Par.1. Aparcaments d'ús públic privat.
Podran situar-se en qualsevol de les situacions següents:
- En plantes inferiors a la baixa.
- Sota espais lliures privats o públics o, si escau, sota espais lliures públics.
- En edifici ús exclusiu aparcament.
d) Rcm. Ús residencial comunitari.
S'admet en edifici d'ús exclusiu, entenent com a tal aquell en què totes les plantes (baixa i superiors) es destinen a aquest ús (pot ubicar-se en planta baixa amb l'autorització prèvia de la Comissió de Govern algun altre ús permés) si s'ubica en un edifici d'ús mixt les plantes destinades a aquest ús se situaran sempre per damunt de les destinades a usos no residencials i per sota de les destinades a habitatges.
e) Ús residencial unifamiliar.
S'admet en edifici d'ús exclusiu amb les mateixes característiques i singularitats especificades per a l'ús residencial comunitari.
f) Rpf. Ús residencial plurifamiliar.
Es tracta de l'ús global dominant per a aquesta zona. S'admet en edifici d'ús exclusiu, amb les mateixes característiques i singularitats especificades per a l'ús residencial comunitari.
Si s'ubica en un edifici d'ús mixt les plantes destinades a aquest a ús se situaran sempre per damunt tant les destinades a usos no residencials com les destinades a ús residencial comunitari.
g) Tco1. Ús comercial compatible amb habitatge.
Només podrà ubicar-se en planta baixa amb l'autorització prèvia de la Comissió de Govern. Si s'ubica en edifici d'ús mixt, els locals comercials hauran de comptar amb accessos des de la via pública i nuclis de comunicació vertical independents i diferenciats de la resta.
h) Tho1. Hotels, hostals i pensions.
S'admet edifici d'ús exclusiu amb l'autorització prèvia de la Comissió de Govern, si s'ubica d'ús mixt les plantes destinades a aquest ús se situaran sempre per damunt de les destinades a la resta d'usos no residencials i per sota de les destinades a ús residencial.
i) Tof. Oficines.
S'admet edifici d'ús exclusiu amb l'autorització prèvia de la Comissió de Govern, si s'ubica d'ús mixt les plantes destinades a aquest ús se situaran sempre per damunt de les destinades a la resta d'usos no residencials i per sota de les destinades a ús residencial.
j) Tre. Activitats recreatives.
S'admet en planta baixa, amb l'autorització prèvia de la Comissió de Govern, sense que puga compaginar-se amb peces habitables residencials en plata baixa. Hauran de comptar amb accés des de la via pública i nuclis de comunicació vertical independents i diferenciats de la resta d'usos.
k) D. Dotacionals.
S'admeten en planta baixa i plantes superiors amb les limitacions establides en paràgraf g). S'admeten així mateix en edifici d'ús exclusiu.
l) Les distintes agregacions dels usos terciaris descrits podran, amb les limitacions establides, situar-se en edifici d'ús exclusiu terciari.
3. Usos prohibits:
Es prohibeixen expressament els usos següents:
a) Terciaris:
- Edificis comercials limitats a zones d'ús dominant terciari (Tco 3)
- Campaments (Tho 2)
- Edificis i locals amb aforament superior a 300 persones (Tre 3 i Tre 4)
b) Industrials i magatzems:
- Ind 2, Ind 3, Mag 2 i Mag 3
c) Dotacionals:
Edificis, locals, instal·lacions i espais dotacionals destinats a: cementeri (Dce), infraestructures (Din), excepte els serveis centrals de telecomunicacions (Din 5).
d) Aparcaments:
Aparcaments expressament vinculats al transport col·lectiu de viatgers i/o mercaderies (Par 2).
Article 6.38. Condicions de parcel·la
1. Les parcel·les per a ser edificables compliran les condicions següents:
a) Superfície mínima: a l'efecte de parcel·lacions, reparcel·lacions i segregacions la superfície de parcel·la haurà de ser igual o superior a 300 m2.
b) Fatxada mínima: la parcel·la edificable ha de comptar amb un front de parcel·la a via pública de 15,00 m.
c) Forma de parcel·la: serà tal que s'hi puga inscriure un rectangle de 10 x 15 metres, un dels costats del qual coincidisca amb l'alineació exterior i els seus límits laterals no formen un angle inferior a 80 graus sexagesimals amb l'alineació exterior.
Article 6.39. Condicions de volum i forma dels edificis
1. Paràmetres d'ocupació i emplaçament: l'ocupació i edificació de la parcel·la s'ajustarà a les alineacions definides en els plans d'ordenació detallada d'aquest document i als nombres d'altures en aquests representats i delimitats per les alineacions interiors i exteriors.
Planta soterrani: es podran realitzar en planta soterrani o semisoterrani.
2. Alineacions i rasants: les que fixen els plans d'ordenació detallada.
3. Volada màxima, balcons i miradors:
- 0,90 m.
- Ocupació de balcons i miradors, 75% del perímetre repartit en la suma total de les fatxades de la planta 1a.
4. Reculades
- Reculada de la fatxada principal que dóna a vials, 3 m.
- Reculada de les fatxades que dóna a vials, en planta àtic: 1,40 m des del perímetre de volada de la planta inferior (primera). Es permet marquesina perimetral de 60 cm de volada en el perímetre de la planta.
- Reculada de les fatxades que dóna a vials en la planta sobre àtic 2,00 m des del perímetre exterior de la marquesina de la planta inferior (àtic).
5. Patis interiors.
Caldrà ajustar-se al que disposen les normes generals i vigents.
6. Nombre de plantes:
II plantes+àtic+sobreàtic
Tolerància d'altures: s'admetrà la construcció d'una planta menys de les representades en els plans, i hauran de tractar-se les mitgeres resultants de l'actuació
7. Altures de l'edificació:

8. Coberta:
- Tipologia: de coberta plana, amb les condicions que s'assenyalen.
9. Construccions per damunt de l'altura màxima de cornisa:
Per damunt de l'altura de cornisa, es permet la construcció d'àtics i sobreàtics reculats, tal com es defineixen en les línies d'evolvent de la documentació gràfica i en l'apartat reculades d'aquestes ordenances.
Per damunt de la coberta del sobreàtic es permeten cobertures per a les eixides d'escales, necessàries per al manteniment de la coberta i instal·lacions, així com els diversos elements de ventilació, telecomunicació, captació solar o qualsevol altre necessari per a la logística i funcionament normal de l'ús residencial corresponent.
En tot cas, serà obligatori disposar en fatxada els elements constructius necessaris per a emmascarar-los a la vista des de la via pública, com ara gelosies metàl·liques, envidrats, etc., o bé tindran el mateix tractament que la fatxada, i en ambdós casos hauran de mostrar-se expressament i clarament en els plans de projecte prèviament a l'obtenció de la preceptiva llicència.
10. Edificació sota rasant:
Es permet la construcció de soterranis en el 100 % de la superfície de parcel·la.
11. Reserva d'aparcament:
Serà aplicable la dotació mínima de places d'aparcament d'una plaça per habitatge o per cada 100 m2.
Article 6.40. Condicions de composició
a) Composició fatxada:
Per a la composició formal de fatxades s'utilitzarà un ritme de buits i panys cecs harmoniosos, i prevaldrà la seua composició sobre el contingut funcional del programa de l'habitatge.
La fatxada haurà de compondre's des de la planta baixa, i no s'admetran tancaments provisionals en plantes baixes.
També serà obligatòria la definició completa de les fatxades pel que fa a la seua composició, als seus materials, als accessos a vestíbuls i a les possibles rampes de garatge i tractament dels accessos.
Haurà d'utilitzar-se una composició concorde i amb criteris de racionalitat i austeritat expressiva, i s'evitarà l'excés d'ornamentació.
b) Fatxades secundàries.
Sempre que es vegen des de lloc públic es tractaran igual que la principal.
c) Instal·lacions.
1. Aire condicionat.
En projecte s'haurà de preveure i representar un espai de reserva destinat a aparells d'aire condicionat, el qual no pot estar situat en punts visibles de fatxada o coberta que donen a vial públic.
2. Plaques solars per a ACS.
La seua disposició ha d'estar prevista en projecte bàsic i execució en obra nova i rehabilitació, de manera que no supose una ruptura amb els criteris estètics establits.
Article 6.41. Ordenances reguladores de l'illa G de les Palmes
S'aplicaran a l'illa G les condicions d'edificació corresponents a habitatge plurifamiliar, Rpf, segons les actuals ordenances.
Conseqüentment, els actuals articles 6.31 i següents es renumeren a continuació dels anteriors, és a dir, a partir de l'article 6.42 successivament.
Finalment, s'introdueix un nou article 4.15 bis I, a continuació de l'actual article 4.15 bis, que textualment es redacta com segueix:
Article 4.15 bis I. Zona de sòl no urbanitzable d'activitat industrial transitòria al camí de la Pedrera (SNUAIT-tipus II)
1. Àmbit.
Únicament i exclusivament es refereix aquest article a la zona existent dins del sòl no urbanitzable d'activitat industrial transitòria, ubicada al sud del terme municipal de Picanya, al camí de la Pedrera, a la parcel·la 27 del polígon 12, que passa d'una qualificació com a sòl no urbanitzable: activitat industrial transitòria (SNUAIT), a una qualificació com a sòl no urbanitzable: activitat industrial transitòria (SNUAIT), tipus II.
2. Condicions de l'edificació i usos.
Per a aquest tipus de sòl s'aplicaran les condicions següents:

3. Procediment de la llicència d'edificació.
El procediment de concessió de la llicència d'edificació i de la corresponent llicència ambiental no estarà sotmesa a la declaració d'interés comunitari, d'acord amb el que disposa l'article 32 de la Llei 10/2004, de 9 de desembre, de la Generalitat, del Sòl No Urbanitzable."
Segon. Aprovar el conveni urbanístic unit a la present modificació del Pla General.
Tercer. Aprovar l'estudi de paisatge de la present modificació del Pla General.
Quart. Publicar la normativa urbanística de la present modificació.»
Picanya, 26 de setembre de 2011.- L'alcalde: Josep Almenar i Navarro.